ΓΡΑΠΤΗ ΕΡΩΤΗΣΗ E-4159/97 υποβολή: Leonie van Bladel (UPE) προς την Επιτροπή (21 Iανουαρίου 1998)

Θέμα: Αποτυχία του προγράμματος TACIS στη Ρωσία

1. Στις 4 Δεκεμβρίου 1997 η ρωσική εταιρεία Tonar υπέβαλε αγωγή κατά του ολλανδικού δημοσίου και του συμβούλου του, της Α.Ε. Koninklijke Ahold ΝV με αίτημα την καταβολή αποζημίωσης ύψους 9 εκατ. γκίλντερ λόγω του παράτυπου τερματισμού του προγράμματος βοηθείας TACIS (TAGOS), που είχε αναληφθεί από την ΕΕ. Σύμφωνα με την απόφαση του δικαστηρίου του Άμστερνταμ ο τερματισμός του εν λόγω προγράμματος βοήθειας κρίθηκε παράνομος. Τόσο το ολλανδικό δημόσιο όσο και η Koninklijke Ahold Α.Ε. αρνούνται να προβούν σε κανονική αντιστάθμιση της ζημίας και πιέζουν τη ρωσική εταιρεία να αποδεχθεί επίλυση του θέματος με μία ανέξοδη, περιττή και μακροχρόνια διαδικασία. Αντιλαμβάνεται η Επιτροπή ότι με αυτήν την αναμενόμενη χρονοβόρα διαδικασία, ανεξάρητα από το θετικό ή το αρνητικό αποτέλσμα για τους ενάγοντες, θα έχει αρνητικές επιπτώσεις στα μελλοντικά προγράμματα επιχορηγήσεων και στην αμοιβαία εμπιστοσύνη και σταθερότητα στη σχέση με την Ανατολική Ευρώπη και δεν φρονεί η Επιτροπή ότι πρόκειται για βαρειά αμέλεια τόσο εκ μέρους της Koninklijke Ahold Α.Ε., όσο και εκ μέρους του ολλανδικού δημοσίου, να αρνούνται κάθε μορφή λογικού διαλόγου με τη ρωσική εταιρεία Tonar, στην προκειμένη περίπτωση το ζημιωθέν συμβαλλόμενο μέρος, τη στιγμή που και το δικαστήριο του Άμστερνταμ αποφάσισε την καταβολή της σχετικής αποζημιώσης;

2. Όπως έχει αποδειχθεί από την έρευνα της Koninklijke Ahold Α.Ε., την οποία ανέθεσε η Ευρωπαϊκή Ένωση, η πραγματοποίηση ενός χονδρεμπορίου ειδών διατροφής, δηλαδή η δημιουργία ενός κέντρου διανομής, έχει υψηλή προτεραιότητα 7 άλλωστε η Koninklijke Ahold Α.Ε. σε αυτό το συμπέρασμα κατέληξε στην έκθεσή της του Αυγούστου 1992. Δεν αποθαρρύνει την Επιτροπή το γεγονός ότι η εξάγουσα τη βοήθεια χώρα, στην προκειμένη περίπτωση η Ολλανδία, στο πλαίσιο του προγράμματος TACIS αρνείται να ικανοποιήσει τις βασικές επιθυμίες της χώρας που λαμβάνει τη βοήθεια, στην προκειμένη περίπτωση της Ρωσίας, και ότι παράλληλα και κατ' ακολουθίαν δεν τηρούνται οι συμφωνίες που η Ολλανδία έχει συνάψει με τους Ρώσους, παρά το γεγονός ότι οι Ρώσοι έχουν εκπληρώσει στο ακέραιο όλες τις προϋποθέσεις που τους έθεσαν η Ευρωπαϊκή Ένωση και το Υπουργείο Οικονομικών Υποθέσεων της Ολλανδίας;

Απάντηση του κ. Van den Broek εξ ονόματος της Επιτροπής (4 Φεβρουαρίου 1998)

Η Επιτροπή παραπέμπει στην απάντησή της στην ερώτηση αριθ. Ε-3887/98 ((βλέπε σελίδα 30. )) του Αξιότιμου Μέλους του Κοινοβουλίου.

Το έργο, στο οποίο αναφέρεται το Αξιότιμο Μέλος του Κοινοβουλίου και το οποίο αποτελεί αντικείμενο αντιδικίας μεταξύ των Ρώσων και των Ολλανδών ενδιαφερομένων, χρηματοδοτήθηκε από την κυβέρνηση των Κάτω Χωρών. Δεν χρηματοδοτήθηκε καθόλου από το πρόγραμμα TACIS. Κατά συνέπεια, η Επιτροπή δεν έχει τη δυνατότητα παρέμβασης σε αυτό το θέμα.

Η Επιτροπή καταβάλλει προσπάθειες, προκειμένου να εξασφαλίσει τη συνεργία μεταξύ του προγράμματος TACIS και των προγραμμάτων τεχνικής βοήθειας των κρατών μελών. Αυτό όμως δεν σημαίνει ότι η Επιτροπή μπορεί να επηρεάσει την εκτέλεση ή να θέσει όρους στα προγράμματα των κρατών μελών, όπως υπονοείται στην ερώτηση.